#बाराबंकी के फतेहपुर ब्लॉक परिसर में मंगलवार को आयोजित अंग उपकरण वितरण समारोह में 67 दिव्यांगों को सहायक उपकरण वितरित किए गए। कार्यक्रम के मुख्य अतिथि विधायक साकेन्द्र वर्मा थे, जिन्होंने प्रतीकात्मक रूप से दिव्यांग समर सिंह और लालू सिंह को बुके भेंट कर सभी दिव्यांग जनों का सम्मान किया। समारोह में 60 ट्राई साइकिल, 7 व्हीलचेयर और 6 जोड़ी बैसाखियों का वितरण किया गया। इस अवसर पर विधायक ने कहा कि हर दिव्यांग व्यक्ति में विशेष प्रतिभा होती है और सरकार उनके लिए कई योजनाएं चला रही है, जिनका लाभ ऑनलाइन आवेदन के माध्यम से सीधे प्राप्त किया जा सकता है। कार्यक्रम में बीडीओ संतोष सिंह, वरिष्ठ सहायक श्रीकांत वर्मा, सौरभ, पंकज कुमार सहित अन्य गणमान्य लोग उपस्थित रहे।
#बाराबंकी